钦定古今图书集成/明伦汇编/氏族典/第441卷 > 《廖用贤尚友录》 > 蒋伸
## 钦定古今图书集成/明伦汇编/氏族典/第441卷 > 《廖用贤尚友录》 > 蒋伸

按《唐书蒋乂传》：“乂子伸，字大直，第进士。大中二年，以
右补阙为史馆修撰，转驾部郎中，知制诰。白敏中领
邠宁节度，表伸自副，入知户部侍郎。九年为翰林学
士，进承旨。十年，改兵部侍郎，判户部。未几，以本官同
中书门下平章事，加中书侍郎。咸通二年，出为河中
节度使，徙宣武，俄以太子少保分司东都。七年，用为”
华州刺史，再迁太子太傅。表乞骸骨致仕，卒。